Европейския парламент и на Съвета във връзка с въвеждането на IAS 39 (3). Комисията счете изключването на тези разпоредби за извънредна и временна мярка до разрешаването на все още неуредените въпроси посредством по-нататъшни консултации и обсъждания.
 (6)
 В светлината на коментарите, получени по отношение на проектопредложението, публикувано на 21 април 2004 г., и по-нататъшните обсъждания, по-специално в ЕЦБ и Базелския комитет, както и по време на поредица от „кръгли маси“ със заинтересованите страни през март 2005 г., СIAS публикува на 16 юни 2005 г.Изменения в IAS 39 Финансови инструменти: Признаване и оценяване, Опция на справедливата стойност.
 (7)
 Редактираният IAS 39 ограничава опцията на справедливата стойност до ситуации, при които в резултат се получава по-подходяща информация, тъй като се отстраняват или намаляват в голяма степен несъответствията при оценяването или признаването („счетоводно разминаване“), или ситуации, при които дадена група финансови активи или финансови пасиви или и двете се управлява в съответствие с документираната стратегия за управление на риска или за инвестиции. В допълнение, редактираната опция на справедливата стойност позволява при определени условия даден комбиниран договор, съдържащ един или повече внедрени деривативи, да бъде разглеждан като финансов актив или финансов пасив, оценен по неговата справедлива стойност с изменение в печалбата или загубата при определени обстоятелства. Следователно прилагането на редактираната опция на справедливата стойност се ограничава до случаи, при които трябва да бъдат спазвани определени принципи или обстоятелства. На последно място, прилагането следва да бъде подкрепено с подходящо оповестяване.
 (8)
 Следователно разпоредбите, отнасящи се до прилагането на опцията на справедливата стойност по отношение на финансови пасиви, които са били изключени съгласно Регламент (ЕО) No 2086/2004, следва да бъдат включени. Освен това пълната опция на справедливата стойност по отношение на финансовите активи, одобрена с Регламент (ЕО) No 2086/2004, следва също да бъде предмет на принципен подход.
 (9)
 IASB признава, че за целите на разумния надзор върху финансовите институции ревизираният стандарт не възпрепятства органите за финансов надзор да оценяват строгостта на практиките за оценяване на справедливата стойност, прилагани от регулираните финансови институции, както и стабилността на техните основни стратегии за управление на риска, политики и практики и да предприемат съответните действия. Освен това IASB е съгласен, че определени оповестявания биха подпомогнали органите за финансов надзор при оценяване на изпълнението на изискванията, свързани с капитала. Това е особено важно при оценяването на печалбите, получени в резултат от влошаване на качеството на кредитите на дадена институция, които трябва да бъдат проучени по-обстойно в контекста на по-мащабни подобрения в IAS 39. Следователно Комисията ще наблюдава бъдещите ефекти от Измененията към IAS 39 Финансови инструменти: Признаване и оценяване, Опция на справедливата стойност и ще проучва тяхното прилагане в рамките на прегледа, предвиден в член 10 от Регламент (ЕО) No 1606/2002.
 (10)
 Приемането на измененията към IAS 39 предполага като логично следствие и изменения в Международен стандарт за финансова отчетност (IFRS) 1 и IAS 32, с цел да се осигури съпоставимост между съответните счетоводни стандарти.
 (11)
 В светлината на новия принципен подход към опцията на справедливата стойност и необходимостта предприятията, прилагащи за първи път тези стандарти, да представят по-изчерпателни първоначални финансови